**OŠ Marije i Line, Umag**

**ELEMENTI I KRITERIJI OCJENJIVANJA IZ ENGLESKOG JEZIKA**

**ŠK. GOD. 2019. / 2020.**

**Učiteljice engleskog jezika:**

**Alenka Banić Juričić, prof.**

**Darija Barbić Bilić, prof.**

**Darija Jakim, prof.**

**Tamara Kleut, prof.**

**Sonja Mauković, prof.**

**Vesna Srdoč Lekšan, prof.**

**Elementi i kriteriji vrednovanja za 1. razred**

Vrednovanje slušanja s razumijevanjem

Vrednovanjem slušanja s razumijevanjem provjerava se ostvarenost ishoda:

**OŠ (1) EJ A.1.1.**

**OŠ (1) EJ C.1.6.** (kroz OŠ (1) EJ A.1.1.)

**Predloženi kriteriji ocjenjivanja**

|  |  |  |  |  |
| --- | --- | --- | --- | --- |
| ocjena | **odličan (5)** | **vrlo dobar (4)** | **dobar (3)** | **dovoljan (2)** |
| opisivač | Učenik verbalno ili neverbalno te potpuno samostalno pokazuje razumijevanje svih zadanih riječi odnosno uputa. | Učenik verbalno ili neverbalno pokazuje razumijevanje većine zadanih riječi odnosno uputa, uz malu pomoć i poticaj učitelja. | Učenik verbalno ili neverbalno pokazuje djelomično razumijevanje zadanih riječi odnosno uputa uz pomoć učitelja/učenika. | Učenik verbalno ili neverbalno pokazuje razumijevanje vrlo malog broja zadanih riječi odnosno uputa, uz višestruko ponavljanje i upute učitelja. |

**OŠ (1) EJ A.1.1. (usmena provjera)**

* pokazivanje slikovne kartice, predmeta i sl. na temelju odslušanoga (učiteljeva riječ, zvučni zapis)
* odgovor tijelom na temelju uputa (npr. *sit down, stand up, turn around, clean the board*, itd.)
* usmeni odgovor na pitanje razumijevanja, npr. *Is this…?*
* kratak role-play

**OŠ (1) EJ A.1.1. (pisana provjera)**

* zaokruživanje (ili na drugi način označivanje\*) odgovora (sličice) na temelju odslušanoga
* povezivanje; npr. *Sally is eating a mango* pri čemu treba povezati lik s određenom hranom ili pićem
* lijepljenje
* crtanje odgovarajućeg vokabulara na temelju odslušanoga (učiteljeva riječ, zvučni zapis).

Vrednovanje govorenja

Vrednovanjem govorenja provjerava se ostvarenost ishoda:

**OŠ (1) EJ A.1.3.**, **OŠ (1) EJ A.1.4.**, **OŠ (1) EJ A.1.5.**

**OŠ (1) EJ B.1.1**. (kroz OŠ (1) EJ A.1.3. i OŠ (1) EJ A.1.4.), **OŠ (1) EJ B.1.2.** (kroz OŠ (1) EJ A.1.5.)

**Predloženi kriteriji ocjenjivanja**

Vrednovanje **reprodukcije** (OŠ (1) EJ A.1.3.)

|  |  |  |  |  |
| --- | --- | --- | --- | --- |
| razina | odličan | vrlo dobar | dobar | dovoljan |
| opisivač | Riječi ponavlja točno ih naglašavajući; izgovor pojedinih glasova u riječi većinom je točan (pokoja pogreška moguća u izgovoru *w*, *th*, *r*). | Riječi ponavlja većinom ih točno naglašavajući; izgovor pojedinih glasova u riječi uglavnom je točan. | Riječi ponavlja djelomično ih točno naglašavajući; izgovor pojedinih glasova u riječi djelomično je točan.  . | Riječi ponavlja rijetko ih točno naglašavajući; izgovor pojedinih glasova u riječi rijetko je točan. |

Vrednovanje **produkcije** (OŠ (1) EJ A.1.4.)

|  |  |  |  |  |
| --- | --- | --- | --- | --- |
| ocjena | odličan (5) | vrlo dobar (4) | dobar (3) | dovoljan (2) |
| opisivač | * Izgovorene riječi semantički su točne. * Riječi izgovara točno ih naglašavajući; izgovor pojedinih glasova u riječi većinom je točan (pokoja pogreška moguća u izgovoru *w*, *th*, *r*). * Samostalno imenuje usvojene pojmove. | * Izgovorene riječi većinom su semantički točne. * Riječi izgovara većinom ih točno naglašavajući; izgovor pojedinih glasova u riječi uglavnom je točan. * Izražava se uz mali poticaj učitelja/učenika. Poruke se u cjelosti mogu razumjeti. | * Izgovorene riječi djelomično su semantički točne. * Riječi izgovara djelomično ih točno naglašavajući; izgovor pojedinih glasova u riječi djelomično je točan. * Potrebna je pomoć/poticaj učitelja/učenika. * Poruka je u cjelini još uvijek razumljiva. | * Izgovorene riječi rijetko su semantički točne. * Riječi izgovara rijetko ih točno naglašavajući; izgovor pojedinih glasova u riječi rijetko je točan. * Izražava se uz stalne ispravke i pomoć učitelja/učenika. Poruka je često nerazumljiva. |

Vrednovanje **interakcije** (OŠ (1) EJ A.1.5.)

|  |  |  |  |  |
| --- | --- | --- | --- | --- |
| ocjena | odličan (5) | vrlo dobar (4) | dobar (3) | dovoljan (2) |
| opisivač | * Riječi i rečenice izgovara razgovijetno. * Izgovorene riječi semantički su točne a rečenice većinom gramatički točne. * U slučaju nesporazuma, ponavlja rečenicu (odgovor, pitanje). | * Riječi i rečenice većinom izgovara razgovijetno. * Izgovorene riječi većinom su semantički točne, a rečenice su   uglavnom gramatički  točne.   * U slučaju nesporazuma, koristi se materinskim jezikom. | * Riječi i rečenice katkad izgovara razgovijetno. * Izgovorene riječi * djelomično * su semantički * točne, a rečenice   djelomično  gramatički točne   * U slučaju nesporazuma, traži pomoć. | * Riječi i rečenice rijetko izgovara razgovijetno. * Izgovorene riječi rijetko su semantički točne, a rečenice rijetko gramatički točne. * U slučaju nesporazuma ne reagira ili nesporazum ne uočava. |

**Elementi i kriteriji vrednovanja za 2. razred**

**ODLIČAN**

* **Razumijevanje slušanjem:** Brzo i samostalno razumije riječi i kratke izraze slušanjem zvučnog, audio-vizualnog zapisa ili učitelja.
* **Razumijevanje čitanjem:** Razumije pročitano. Samostalno prepoznaje riječi ili kratke izraze u naslovima, imenima, karticama ili kraćim tekstovima te ih pravilno reproducira.
* **Usmeno izražavanje i stvaranje:** Učenik je aktivan u konverzaciji, s pravilnim izgovorom i intonacijom.
* **Pisano izražavanje i stvaranje:** Pisano se izražava samostalno bez većih ortografskih pogrešaka. Bez pogrešaka prepisuje riječi, kraće rečenice te ih dopunjava. Redovito izvršava sve pisane zadatke i aktivnosti.

**VRLO DOBAR**

* **Razumijevanje slušanjem:** Razumije riječi i kratke izraze ili upute, slušanjem zvučnog, audio-vizualnog zapisa ili učitelja, uz malu pomoć ili poticaj samog učitelja.
* **Razumijevanje čitanjem:** Prepoznaje riječi ili kratke izraze u naslovima, imenima, karticama ili kraćim tekstovima i pravilno ih reproducira uz malu pomoć učitelja.
* **Usmeno izražavanje i stvaranje:** Učenik se izražava nesigurno premda korektno. Potreban mali poticaj. Poruke se u cijelosti mogu razumjeti.
* **Pisano izražavanje i stvaranje:** Pisano se izražava uz manje pravopisne pogreške koje ne utječu na razumijevanje poruke.

**DOBAR**

* **Razumijevanje slušanjem:** Razumije riječi, djelomično razumije izraze ili upute, slušanjem zvučnog, audio- vizualnog zapisa ili učitelja, ali tek nakon nekoliko ponavljanja.
* **Razumijevanje čitanjem:** Djelomično prepoznaje riječi ili kratke izraze zapisane u naslovima, imenima, karticama ili kraćim tekstovima i reproducira ih nakon učiteljevog ispravljanja.
* **Usmeno izražavanje i stvaranje:** Ima poteškoća u izgovoru i intonaciji ali je u cjelini još uvijek razumljiv. Djelomično je usvojio jezične strukture.
* **Pisano izražavanje i stvaranje:** Učenik se ne može bez pomoći korektno pisano izraziti i pravi veće pogreške koje ponekad utječu na razumijevanje poruke. Trud vidljiv unatoč svemu.

**DOVOLJAN**

* **Razumijevanje slušanjem:** Razumije vrlo mali broj riječi, izraze ili naredbe slušanjem zvučnog, audiovizualnog zapisa ili učitelja uz višestruko ponavljanje i upute nastavnika.
* **Razumijevanje čitanjem:** Ne prepoznaje zapise, bilo u naslovima, imenima, karticama ili kraćim tekstovima, ali reproducira riječi ili izraze samo uz veliku pomoć učitelja.
* **Usmeno izražavanje i stvaranje:** Izražava se uz stalne ispravke i pomoć. Na pitanja odgovara kratko bez strukture rečenice, uz velike greške u izgovoru.
* **Pisano izražavanje i stvaranje:** Uz stalnu pomoć nastavnika radi tijekom sata. Pravi česte i velike ortografske greške.

**Elementi i kriteriji vrednovanja za 3. i 4. razred**

**ODLIČAN**

* **Razumijevanje slušanjem:** U potpunosti razumije pitanja i upute i primjenjuje naučeno. Interes i sposobnosti razvijeni su na najvišoj razini.
* **Razumijevanje čitanjem:** Samostalno dolazi do značenja novih riječi i fraza logičkim zaključivanjem. Zna više od očekivanog.
* **Usmeno izražavanje i stvaranje:** U potpunosti je usvojio obrađeni vokabular; tečno i samostalno sastavlja rečenice, bazirane na obrađenom vokabularu. Točno i potpunim odgovorima odgovara na postavljena pitanja.
* **Pisano izražavanje i stvaranje:** Bez grešaka prepisuje riječi i rečenice. Bez grešaka dopunjava kraće tekstove, postavlja i odgovara na pitanja, opisuje i piše jednostavne poruke.

**VRLO DOBAR**

* **Razumijevanje slušanjem:** Uz malu pomoć razumije upute, pitanja, riječi, osnovne fraze. Vrlo se trudi naučiti sadržaje koje ne poznaje. Traži pomoć od učitelja ili otkriva sam značenja iz rječnika. Razumije i složenije rečenice.
* **Razumijevanje čitanjem:** U potpunosti usvaja obrađeni vokabular i s manjim greškama sastavlja rečenice bazirane na obrađenom vokabularu.
* **Usmeno izražavanje i stvaranje:** Potpunim odgovorom, s malo grešaka, odgovara na postavljena pitanja. Obrađene tekstove čita s malo pogrešaka.
* **Pisano izražavanje i stvaranje:** S manjim greškama prepisuje riječi i rečenice. S manjim greškama dopunjava kraće tekstove, postavlja i odgovara na pitanja, opisuje i piše jednostavne poruke.

**DOBAR**

* **Razumijevanje slušanjem:** Razumije osnovne riječi i poznate fraze koje se tiču njih samih i njihove neposredne okoline kada sugovornik govori sporo i razgovijetno.
* **Razumijevanje čitanjem:** Razumije kratke i vrlo jednostavne tekstove poznate tematike. Prepoznaje poznata imena, riječi i jednostavne rečenice ( na plakatima, prospektima, karticama…).
* **Usmeno izražavanje i stvaranje:** Djelomično je usvojio obrađeni vokabular i uz pomoć učitelja sastavlja rečenice bazirane na obrađenom vokabularu. Na postavljena pitanja odgovara kratkim odgovorom. Obrađene tekstove čita s više pogrešaka.
* **Pisano izražavanje i stvaranje:** S više grešaka prepisuje riječi i rečenice, dopunjava kraće tekstove, postavlja i odgovara na pitanja, opisuje, piše jednostavne poruke.

**DOVOLJAN**

* **Razumijevanje slušanjem:** Ima poteškoća u razumijevanju riječi, osnovnih fraza, uputa učitelja. Slabiji interes i sposobnosti.
* **Razumijevanje čitanjem:** Tekstove teško razumije zbog velikog broja netočno pročitanih riječi. Treba ga stalno poticati i pomagati mu.
* **Usmeno izražavanje i stvaranje:** Usvojio je jako malo obrađenog vokabulara. Nije u stanju samostalno sastavljati rečenice, može pravilno ponoviti po modelu. Ima poteškoća u razumijevanju pitanja te na njih odgovara isključivo uz pomoć učitelja. Samostalno čita samo najjednostavnije riječi.
* **Pisano izražavanje i stvaranje:** S puno grešaka prepisuje riječi i rečenice, dopunjava kraće tekstove.

**NEDOVOLJAN**

* **Razumijevanje slušanjem:** Ne razumije riječi, osnovne fraze i upute učitelja. Ne pokazuje interes da ovlada sadržajima.
* **Razumijevanje čitanjem:** Ne razumije pisane sadržaje jer ne zna niti pročitati niti razumije riječi. Odbija rad.
* **Usmeno izražavanje i stvaranje:** Nedovoljno je usvojio obrađeni vokabular. Ne pokazuje suradničke odnose na nastavi. Ne čita i ne odgovara na pitanja niti uz pomoć učitelja.
* **Pisano izražavanje i stvaranje:** S jako puno pogrešaka prepisuje riječi i rečenice.

**Elementi i kriteriji vrednovanja za 5. razred**

|  |  |  |  |
| --- | --- | --- | --- |
| **ELEMENT OCJENJIVANJA** | **ISHODI** | **KRITERIJI ZA VREDNOVANJE ISHODA** | |
| **SLUŠANJE S RAZUMIJEVANJEM** | A.5.1. UČENIK RAZUMIJE KRATAK I JEDNOSTAVAN TEKST POZNATE TEMATIKE PRI SLUŠANJU I ČITANJU.  (vrednuje se i formativno i sumativno) | ***ODLIČAN (5)*** | *Razumije svako pitanje i izlaganje u normalnom tempu, razumije poslušani tekst u cjelini i pojedinosti u okviru poznate tematike. Nove riječi usvaja lako i prepoznaje u novom kontekstu. Izvrsno razumije govor nastavnika i drugih učenika. Bez teškoća izdvaja ključne riječi i informacije iz slušanog teksta/govora* |
| **FORMATIVNO VREDNOVANJE:**  - anegdotalne bilješke  - promatranje  - domaća zadaća  - propitivanje za provjeru  razumijevanja  . izlazne kartice  -kviz  **SUMATIVNO VREDNOVANJE:**  -rubrika (za zadatke otvorenog  tipa: odgovori na pitanja,  staviti tekst u ispravan  poredak ili prepričavanje  glavnih dijelova odslušanog  teksta  - usmena ispitivanja  - usmena prezentacija |
| ***VRLO DOBAR (4)*** | *Učenik razumije većinu riječi, izraza i naredbi. Uspješno povezuje vizualne i auditivne jezične sadržaje uz manje pogreške. Razumije skoro svako pitanje i izlaganje u normalnom tempu i govoru ali je ponekad potrebno ponoviti. Odslušani tekst razumije u cijelost, ali ne i svaku pojedinost.* |
| ***DOBAR (3)*** | *Odslušani tekst sadržajno razumije približno točno. Teže se snalazi u postavljenim zadacima. Razumije skoro svako postavljeno pitanje, ali je ponekad nužno ponoviti ili pojednostaviti neke dijelove. Uz pomoć i navođenje učitelja izdvaja ključnu informaciju.* |
| ***DOVOLJAN (2)*** | *Ima teškoća u razumijevanju pitanja, izlaganju i slušanju teksta. Jedva shvaća i uz objašnjenja i pojednostavljenja. Daje kratke odgovore. Fond riječi je minimalan i razumije samo najjednostavnija pitanja. Uz poteškoće, sporo i s puno pogrešaka rješava usmeno postavljen zadatak. Razumije vrlo malo, traži pomoć i dodatna objašnjenja.* |
| **Napomena:** U djelatnostima slušanja i čitanja kratak tekst u 5. razredu ima 100 – 200 riječi | Preporučene tekstne vrste za slušanje s razumijevanjem: mini dijalozi, kraći opisi, pjesmice te dokumentarni ili igrani video/audio isječci zbog što boljeg usvajanja izgovora, intonacije i naglaska izvornih govornika. | | |

|  |  |  |  |
| --- | --- | --- | --- |
| **ELEMENT OCJENJIVANJA** | **ISHODI** | **KRITERIJI ZA VREDNOVANJE ISHODA** | |
| **ČITANJE S RAZUMIJEVANJEM** | A.5.1. UČENIK RAZUMIJE KRATAK I JEDNOSTAVAN TEKST POZNATE TEMATIKE PRI SLUŠANJU I ČITANJU.  (vrednuje se i formativno i sumativno) | ***ODLIČAN (5)*** | Učenik lako čita riječi, jednostavne rečenice i kraće tekstove te uočava pravila ortografije. Ima pravilan izgovor. Učenik ima razvijenu vještinu izražajnog čitanja i lako pamti pismovnu sliku riječi i rečenica. Poštuje intonacijska obilježja jednostavne rečenice. Razumije osnovnu poruku teksta i bez problema izdvaja ključnu informaciju. |
| **FORMATIVNO VREDNOVANJE:**  - anegdotalne bilješke  - promatranje  - domaća zadaća  - propitivanje za provjeru  razumijevanja  . izlazne kartice  -kratka pisana provjera  -kviz  -portfolio  **SUMATIVNO VREDNOVANJE:**  - rubrika (zadatci otvorenog  tipa: odgovori na pitanja,  prepričavanje, dovršavanje  rečenica i sl.)  -pisana provjera  - usmena ispitivanja  - prezentacija |
| ***VRLO DOBAR (4)*** | Učenik samostalno čita uz rijetke pogreške. Ima pravilan izgovor. Lako pamti pismovne slike riječi, rijetko griješi i lako usvaja riječ nakon ispravljanja. Samostalno razumije temeljnu poruku pročitanog teksta i izdvaja ključnu informaciju. |
| ***DOBAR (3)*** | Učenik čita riječi ili tekst uz česte pogreške i slabiju usvojenost određenih riječi. Potrebna je pomoć učitelja jer ne razlikuje pismovne slike riječi. Uz pomoć i navođenje učitelja pokazuje razumijevanje pročitanog teksta i navodi ključnu informaciju |
| ***DOVOLJAN (2)*** | Učenik uz poteškoće i česte pogreške čita isključivo jednostavne riječi i kraće rečenice. Nije u stanju uočiti razliku između pisanja i izgovora riječi. Uz obilatu pomoć učitelja dolazi do temeljne poruke teksta i ključne informacije. |
| **Napomena:** U djelatnostima slušanja i čitanja kratak tekst u 5. razredu ima 100 – 200 riječi | Preporučene tekstne vrste za čitanje s razumijevanjem: mini dijalozi, priče, opisi, pjesme, upute, digitalni izvori | | |

|  |  |  |  |
| --- | --- | --- | --- |
| **ELEMENT OCJENJIVANJA** | **ISHODI** | **KRITERIJI ZA VREDNOVANJE ISHODA** | |
| **GOVORENJE** | A.5.2. UČENIK IZRAŽAJNO NAGLAS ČITA KRATAK I JEDNOSTAVAN TEKST POZNATE TEMATIKE. (reprodukcija)  A.5.3. UČENIK PRIMJENJUJE INTONACIJSKA OBILJEŽJA JEDNOSTAVNE REČENICE. (reprodukcija)  A.5.4 UČENIK GOVORI KRATAK I JEDNOSTAVAN TEKST POZNATE TEMATIKE KORISTEĆI SE VRLO JEDNOSTAVNIM STRUKTURAMA (produkcija)  A.5.5. UČENIK SUDJELUJE U KRATKOME I JEDNOSTAVNOME RAZGOVORU POZNATE TEMATIKE. (produkcija/interakcija) | ***ODLIČAN (5)*** | Lako i tečno se samostalno izražava uz izrazito razvijen jezični transfer. Ima pravilan izgovor, intonaciju i ritam. Na pitanja odgovara punim rečenicama uz precizne i točne opise. Samoinicijativno sudjeluje u kratkom razgovoru poznate tematike. Na pitanja odgovara jasno i potpunim rečenicama. |
| **FORMATIVNO VREDNOVANJE:**  - anegdotalne bilješke  - promatranje  - domaća zadaća  . izlazne kartice  -ljestvice procjene (zadatci zatvorenog tipa)  **SUMATIVNO VREDNOVANJE:**  - usmena ispitivanja  - usmena prezentacija  - rubrika (zadatci otvorenog  tipa) |
| ***VRLO DOBAR (4)*** | Pravilno izgovara riječi uz rijetke nesigurnosti. Na verbalne i neverbalne poticaje reagira primjerenom brzinom. Eventualne pogreške brzo ispravlja. Uz povremenu pomoć i navođenje učitelja sudjeluje u kratkom razgovoru poznate tematike. Odgovara na pitanja vlastitim odgovorima. |
| ***DOBAR (3)*** | Ima poteškoća u izgovoru specifičnih glasova engleskog jezika. Izražava se samo na poticaj i oslanja se na stalnu pomoć učitelja. U govoru ima pogrešaka koje teško sam uočava i ispravlja. Uz čestu pomoć učitelja govori kratak i jednostavan tekst poznate tematike na temelju predloška. Na pitanja odgovara naučenim odgovorima ili pripremljenim obrascima. |
| ***DOVOLJAN (2)*** | Teško izgovara riječi i učestalo griješi. U radu se oslanja na druge učenike i pomoć učitelja. Uz pomoć povezuje elemente teksta u logičke cjeline. Na pitanja odgovara uz pomoć i ponuđene modele odgovora. |
| **Napomena:** U djelatnostima govorenja i pisanja, kratak tekst u 5. razredu ima 40 -60 riječi. | Ishodi A.5.2. I A.5.3. vrednuju se formativno, a sumativno se mogu vrednovati jedino kroz ostvarivanje ishoda A.5.4 i A.5.5 | | |

|  |  |  |  |
| --- | --- | --- | --- |
| **ELEMENT OCJENJIVANJA** | **ISHODI** | **KRITERIJI ZA VREDNOVANJE ISHODA** | |
| **PISANJE** | A.5.6. UČENIK ZAPISUJE JEDNOSTAVNE UČESTALE IZGOVORENE RIJEČI. (reprodukcija)  A.5.7. UČENIK PIŠE KRATAK I JEDNOSTAVAN TEKST POZNATE TEMATIKE KORISTEĆI SE VRLO JEDNOSTAVNIM JEZIČNIM STRUKTURAMA I RAZLIKUJUĆI UPOTREBU OSNOVNIH PRAVOPISNIH ZNAKOVA. (produkcija) | ***ODLIČAN (5)*** | Točno i pravilno prepisuje poznate riječi i kraće rečenice. Nadopunjuje tekst ili pismeno odgovara na pitanja prema modelu.Može pisano izraziti svoje misli samostalno bez većih gramatičkih i ortografskih grešaka . Samostalno oblikuje kratak i jednostavan tekst poznate tematike prema predlošku. |
| **FORMATIVNO VREDNOVANJE:**  - anegdotalne bilješke  - promatranje  - domaća zadaća  . izlazne kartice  - kratka pisana provjera  -diktat/cloze test  - ljestvice procjena (zadatci  zatvorenog tipa)  **SUMATIVNO VREDNOVANJE:**  -pisana provjera  -odgovori na pitanja otvorenog  tipa  - pisanje razglednice,  neformalnog pisma,  jednostavne pjesme, stripa,  postera  -pisanje vođenog sastavka  (smjernice ili predložak) |
| ***VRLO DOBAR (4)*** | Uz poneku pogrešku prepisuje/piše riječi i brzo ih uočava i ispravlja. Većim dijelom uočava razliku između pisanja i čitanja riječi. Uz povremenu pomoć učitelja oblikuje kratak i jednostavan tekst poznate tematike primjenjujući osnovna pravopisna pravila. |
| ***DOBAR (3)*** | Ima poteškoće u uočavanju drukčijeg sustava pisanja i s pogreškama prepisuje riječi. Uz čestu podršku učitelja oblikuje kratak tekst poznate tematike prema predlošku. |
| ***DOVOLJAN (2)*** | Netočno i s mnogo pogrešaka prepisuje riječi i pri tom ne uočava različitost dvaju jezičnih sustava. Potrebna mu je pomoć u zapisivanju jednostavnih učestalih riječi i izraza. Uz obilatu pomoć učitelja ili vršnjaka oblikuje kratak jednostavan tekst poznate tematike prema predlošku. |
| **Napomena:** U djelatnostima govorenja i pisanja, kratak tekst u 5. razredu ima 40 -60 riječi. | ISHOD A.5.6 VREDNUJE SE FORMATIVNO, A SUMATIVNO SE MOŽE VREDNOVATI JEDINO KROZ OSTVARIVANJE ISHODA A.5.7. | | |

**Elementi i kriteriji vrednovanja za 6. razred**

**ODLIČAN**

* **Razumijevanje:** Samostalno, brzo i u potpunosti razumije slušni materijal te pismeno i usmeno postavljene zadatke. Bogatog vokabulara. Aktivno prati nastavu.
* **Govorne sposobnosti:** Pravilno čita, tečno i izražajno. Samostalno i vrlo jasno komunicira, uspješno primjenjujući naučeno i koristeći bogat rječnik. Točno opisuje i uspješan je u prepričavanju.
* **Sposobnost pisanog izražavanja:** Precizno i detaljno prenosi poruku bez pravopisnih i gramatičkih pogrešaka ili uz manje pogreške u uporabi jezičnih struktura i odabiru riječi i izraza. Primjenjuje stečeno znanje u novim situacijama i pokazuje bogatstvo rječnika u sastavcima. Uzorno vodi bilješke; piše uredno, čitljivim rukopisom. Zadatke izvršava redovito.
* **Jezične zakonitosti-gramatika:** Ima bogato predznanje i izražava znatiželju i zanimanje za jezične sadržaje. Usvaja gradivo s potpunim razumijevanjem i ima razvijeno logičko zaključivanje. Samostalno izvodi pravila i zaključke te naučene zakonitosti primjenjuje u praksi, u poznatim i izmijenjenim situacijama. Bez teškoća rješava zadatke.

**VRLO DOBAR**

* **Razumijevanje:** Potpuno, ali uz malu pomoć (potpitanja) razumije usmeno i pismeno postavljene zadatke. Aktivno prati nastavu.
* **Govorne sposobnosti:** Čita tečno i izražajno, s rijetkim pogreškama. Pravilno komunicira, opisuje i prepričava uz manje pogreške koristeći vokabular i gramatičke strukture prilagođene dobi.
* **Sposobnost pisanog izražavanja:** Detaljno prenosi poruku u okviru obrađenih tema. Usprkos mogućim manjim pravopisnim i gramatičkim pogreškama, poruka je lako razumljiva. Piše uredno i čitljivo. Zadatke izvršava redovito i uredan je.
* **Jezične zakonitosti-gramatika:** Ima dobro predznanje, uči s razumijevanjem i svjesno usvaja znanje. Marljiv je, ali bez znatiželje. Naučeno uglavnom primjenjuje u praksi. S lakoćom pristupa rješavanju zadataka, ali katkada griješi. Može sam objasniti gramatičke pogreške koje je učinio.

**DOBAR**

* **Razumijevanje:** Djelomično razumije usmeno i pismeno postavljene zadatke i može biti potrebna veća pomoć učitelja. Nesiguran je u samostalnom prijevodu i skromnog vokabulara.
* **Govorne sposobnosti:** Pravi veći broj pogrešaka u čitanju i treba raditi na poboljšanju načina i tempa čitanja. Odgovara na pitanja jednostavnim rečenicama i teže nalazi riječi za točno izražavanje vlastitih misli (skromniji vokabular).
* **Sposobnost pisanog izražavanja:** Koristi jednostavne fraze i rečenice, rječnik je prosječan i ustaljen, a sastavci u pravilu kratki. U većem broju rečenica pravi pravopisne i gramatičke pogreške. Premda poneke od njih zadaju poteškoće u razumijevanju, poruka je jasna. Povremeno zanemaruje izvršavanje zadataka ili ih ne izvršava na vrijeme.
* **Jezične zakonitosti-gramatika:** Učenikovo predznanje je na razini prisjećanja, a znanje usvaja na razini reprodukcije. Prepoznaje osnovne gramatičke oblike, razumije njihovu uporabu ali je u njihovoj primjeni nesiguran. Gramatičkim sadržajima treba posvetiti više pozornosti. Povremeno su potrebni poticaji u radu.

**DOVOLJAN**

* **Razumijevanje:** Vrlo malo razumije usmeno i pismeno postavljene zadatke, često i unatoč velikoj pomoći nastavnika. Zadovoljava u razumijevanju jednostavnih tekstova. Koristi najosnovniji vokabular.
* **Govorne sposobnosti:** Ima slabo razvijenu vještinu čitanja, ali ulaže trud unatoč pogreškama. Ima oskudan rječnik.
* **Sposobnost pisanog izražavanja:** Djelomično prenosi poruku, jer brojne pravopisne i gramatičke greške zadaju čitatelju dosta poteškoća u razumijevanju te na mjestima mora pogađati njeno značenje. Često ne vodi dovoljno računa o kvaliteti i urednosti svojih zadaća, a i zaboravlja izvršiti zadatke.
* **Jezične zakonitosti-gramatika:** Ima slabo predznanje i nesamostalan je u radu. Pokazuje nedovoljnu motiviranost za usvajanjem jezičnih sadržaja pa su potrebni stalni poticaji u radu. Djelomično prepoznaje osnovne gramatičke oblike i otežano povezuje činjenice. Vrlo teško primjenjuje sadržaje iz gramatike i uz veliku pomoć rješava jednostavnije zadatke.

**NEDOVOLJAN**

* **Razumijevanje:** Ne razumije usmeno i pismeno postavljene zadatke, odbija pomoć i ne sudjeluje u radu.
* **Govorne sposobnosti:** Nije usvojio izgovor glasova i ne uspijeva pročitati dijelove teksta. Odbija govoriti i najčešće ne prihvaća pomoć.
* **Sposobnost pisanog izražavanja:** Poruka je nejasna (često i potpuno nerazumljiva), sa mnoštvom gramatičkih i pravopisnih pogrešaka. Ponekad se ne odnosi na zadanu temu.
* **Jezične zakonitosti-gramatika:** Ne poznaje većinu gramatičkih oblika. Ne shvaća osnovne jezične zakonitosti.

**Elementi i kriteriji vrednovanja za 7. i 8. razred**

**ODLIČAN**

* **Razumijevanje:** Razumije sav sadržaj (bez pogrešaka), kreativno interpretirajući pročitano. Samostalno čita tekstove nepoznate tematike i detaljno prevodi tekst u duhu hrvatskog jezika. Razumije govor u potpunosti.
* **Govorne sposobnosti:** Čita tečno i izražajno. Ima bogat rječnik i uspješan je u prepričavanju. Iznosi vlastito mišljenje o poznatim i nepoznatim temama, aktivno sudjeluje u razgovoru i raspravama. Rečenice su složene, gramatički točne i jasno definiranog sadržaja. Izgovor i intonacija rečenice u potpunosti su točni.
* **Sposobnost pisanog izražavanja:** Kreativno i originalno, koristeći i samostalno naučene fraze, učenik opisuje razne situacije u vidu slobodnih i vođenih sastava. Piše opširno i točno primjenjuje pravopisna pravila. Poruka je potpuno jasna usprkos mogućim manjim pogreškama u uporabi jezičnih struktura i odabiru riječi i izraza. Uzorno vodi bilješke i redovito izvršava zadatke.
* **Jezične zakonitosti-gramatika:** Usvaja gradivo s potpunim razumijevanjem i izvodi pravila i zaključke. Gramatičke strukture i zakonitosti primjenjuje samostalno i točno. Pravilno koristi znanja do kojih je došao putem medija ili kroz osobne interese.

**VRLO DOBAR**

* **Razumijevanje:** Razumije većinu sadržaja uz minimalne pogreške – uočava detalje u tekstu; prepoznaje rečenice (sav vokabular) ali ne prevodi u duhu hrvatskog jezika. Točno čita poznate tekstove, a nepoznate uz manje pogreške. Uglavnom razumije govor.
* **Govorne sposobnosti:** Čita tečno i izražajno, s rijetkim pogreškama. Uspješan je u prepričavanju. Iznosi vlastito mišljenje o poznatim temama, aktivno sudjeluje u razgovoru ali nije samoinicijativan u vođenju razgovora; oscilira u kvaliteti govorne produkcije. Rečenice o poznatim sadržajima su složene; pri nepoznatim temama radi gramatičke i strukturalne pogreške.
* **Sposobnost pisanog izražavanja:** Piše uredno i redovito izvršava zadatke. Složenijim jezikom i bogatijim rječnikom opisuje zadanu situaciju. Primjenjuje pravopisna pravila i poruka je u potpunosti razumljiva unatoč mogućim manjim gramatičkim pogreškama.
* **Jezične zakonitosti-gramatika:** Ima dobro predznanje i uči s razumijevanjem, ali ne pokazuje posebnu znatiželju za gramatičkim sadržajima. Naučeno najčešće točno primjenjuje. Svjesno ispravlja svoje gramatičke greške a da na njih nije upozoren.

**DOBAR**

* **Razumijevanje:** Razumije pročitani i slušani tekst. Globalno prevodi temu, usvaja ključne riječi (obrađene) i fraze.
* **Govorne sposobnosti:** Samostalno čita kratke tekstove poznate tematike i razumije jednostavne poruke. U razgovoru odgovara na pitanja, ali ne započinje komunikaciju samostalno. Izražava se jednostavnim rečenicama o poznatim temama i koristi usvojeni vokabular. Izgovor je uglavnom točan.
* **Sposobnost pisanog izražavanja:** Sastavci su tematski oskudni i kratki. Služi se jednostavnim jezikom, koristeći naučeni vokabular i fraze iz lekcija. Poruka je razumljiva iako pravi dosta pravopisnih i gramatičkih pogrešaka. Povremeno zanemaruje izvršavanje zadataka ili ih ne izvršava na vrijeme.
* **Jezične zakonitosti-gramatika:** Predznanje je nepotpuno. Poznaje većinu gramatička pravila ali je u njihovoj primjeni nesiguran, pri pismenom i usmenom izražavanju.

**DOVOLJAN**

* **Razumijevanje:** Djelomično razumije tekst – često samo izolirane rečenice i to uz pomoć. Prevodi uz pomoć.
* **Govorne sposobnosti:** Ima slabo razvijenu vještinu čitanja i čita uz puno pogrešaka u izgovoru i intonaciji. Učenikov rječnik je oskudan. Odgovara na sugestivna pitanja (da/ne) uz stalni poticaj. Sudjeluje u razgovoru samo uz pomoć nastavnika. Ne izražava se samostalno i izgovor je netočan.
* **Sposobnost pisanog izražavanja:** Jednostavnim jezikom opisuje zadanu situaciju, piše kratku poruku ili sastav. Pri tome pravi brojne gramatičke i pravopisne pogreške koje čitatelju zadaju dosta poteškoća u razumijevanju poruke. Zadatke ne izvršava redovito i ne vodi dovoljno računa o kvaliteti i urednosti svojih zadaća.
* **Jezične zakonitosti-gramatika:** Poznaje pravila ali ih ispravno koristi samo uz poticaj i u okviru poznatih, jednostavnih situacija.

**NEDOVOLJAN**

* **Razumijevanje:** Ne razumije tekst čak ni uz pomoć nastavnika. Nije usvojio ključne riječi i prevodi samo uz pomoć.
* **Govorne sposobnosti:** Ne može odgovarati na pitanja ni uz stalnu pomoć. Izbjegava govornu produkciju. Nije usvojio osnovna pravila izgovora.
* **Sposobnost pisanog izražavanja:** Ne uspijeva svoje misli izraziti u pismenom obliku. Piše nedovršene rečenice. Poruka je gotovo (ili u potpunosti) nerazumljiva ili se ne odnosi na zadanu temu.
* **Jezične zakonitosti-gramatika:** Ne poznaje većinu gramatičkih pravila i ne primjenjuje ih ni uz poticaj.